धन्य है गंगा मां! धन्य है यमुना मां! मकान और मंदिरों में कोई भेद नहंी करती। उनका यही निरपेक्ष भाव उनको माता का दर्जा दिलाता है। मकान हो या मंदिर बनाये तो इंसान ने ही है। धरतीपुत्र पहाड़ों की गर्दन उड़ाने के बाद मनुष्य चाहे जितना धार्मिक होने का दावा करे नदियां उसे स्वीकार नहीं करती और इंसानों के हाथ से पत्थरों की बनायी गयी भगवान मूर्तियों का जलाभिषेक करने के बाद उन्हें अपने जल में बिना प्रयास साथ ले जाती हैं। एक टीवी चैनल कहा रहा था कि‘देखो, नदी पर स्थित भगवान शिव का मंदिर ढह गया। यह मंदिर उस मनुष्य जाति का बना था जो दावा तो करती है कि गंगा और शिव को मानने का पर अपने ही धन और बाहुबल से उनको चुनौती भे देती हैं। भगवान के नाम पर आडंबर कर अनेक मनुष्य स्वयं को देवता की तरह दिखाने का प्रयास करते हैं। किसी ने जोगिया तो किसी ने सफेद वस्त्र पहन लिये हैं।